พยัคฆ์เหนือพยัคฆ์

พยัคฆ์เหนือพยัคฆ์ (italic=yes) เป็นภาพยนตร์แนวสายลับฉายเมื่อค.ศ. 1983 แสดงนำโดย ฌอน คอนเนอรี กำกับโดย เออร์วิน เคิร์ชเนอร์ ภาพยนตร์ดัดแปลงจากนวนิยาย ธันเดอร์บอลล์ ของ เอียน เฟลมมิง ซึ่งเคยถูกนำไปดัดแปลงเป็นภาพยนตร์มาก่อนเมื่อปี 1965 ในชื่อเดียวกัน ภาพยนตร์บอนด์เรื่องนี้ไม่ได้สร้างโดย อีออนโปรดักชันส์ แต่สร้างโดยทาเลียฟิล์มของแจ็ก ชวร์ตซ์เมน ร่วมกับ เควิน แมกคลอรี หนึ่งในผู้เขียนเนื้อเรื่อง ธันเดอร์บอลล์ ต้นฉบับ ร่วมกับเอียน เฟลมมิงและแจ็ก วิตทิงแฮม แมกคลอรียังคงรักษาสิทธิ์ในการสร้างภาพยนตร์จากนวนิยายดังกล่าว หลังจากมีข้อพิพาททางกฎหมายอย่างยาวนาน ย้อนกลับไปตั้งแต่ทศวรรษ 1960
คอนเนอรีกลับมารับบทเป็น เจมส์ บอนด์ ครั้งที่เจ็ดและครั้งสุดท้ายของเขา ตั้งแต่ 007 เพชรพยัคฆราช เมื่อสิบสองปีก่อน ชื่อเรื่องภาษาอังกฤษของภาพยนตร์ยังอ้างอิงถึงรายงานการประกาศของคอนเนอรีในปี 1971 ว่า "เขาจะไม่กลับมารับบทเป็นบอนด์อีกแล้ว" ขณะกำลังถ่ายทำภาพยนตร์เรื่องนี้ คอนเนอรีมีอายุ 52 ปี ถึงแม้ว่าเขาอายุน้อยกว่า โรเจอร์ มัวร์ นักแสดงผู้รับบทเป็นบอนด์ในภาพยนร์ชุดหลัก สามปี ในภาพยนตร์ บอนด์ในวัยแก่ ถูกเรียกให้กลับมาปฏิบัติการอีกครั้ง เพื่อสืบสวนการโจรกรรมอาวุธนิวเคลียร์สองลูกโดย สเปกเตอร์ ภาพยนตร์ถ่ายทำที่ประเทศฝรั่งเศส, สเปน, บาฮามาสและเอลทรีสตูดิโอส์ในอังกฤษ
พยัคฆ์เหนือพยัคฆ์ จัดจำหน่ายโดยวอร์เนอร์บราเธอส์เมื่อเดือนตุลาคม ค.ศ. 1983 ได้รับการตอบรับที่ดีจากนักวิจารณ์ โดยชมในเรื่องการแสดงของ คอนเนอรีและเคลาส์ มาเรีย แบรนดาวเออร์ และยังชมว่าภาพยนตร์นั้นสะท้อนอารมณ์ได้มากกว่าภาพยนตร์บอนด์ในช่วงเวลานั้น ภาพยนตร์ประสบความสำเร็จในเชิงพาณิชย์ โดยทำเงิน 160 ล้านดอลลาร์สหรัฐในบ็อกซ์ออฟฟิศ ถึงแม้ว่าจะทำเงินได้น้อยกว่า 007 เพชฌฆาตปลาหมึกยักษ์ ภาพยนตร์บอนด์ที่สร้างโดยอีออน ซึ่งฉายก่อนหน้านี้ในปีเดียวกัน ในปี 1997 สิทธิ์ในการจัดจำหน่ายภาพยนตร์เรื่องนี้ ได้โอนมาสู่ เมโทร-โกลด์วิน-เมเยอร์ ซึ่งเป็นผู้จัดจำหน่ายภาพยนตร์บอนด์ของอีออนในปัจจุบัน โดยบริษัทเป็นผู้ดูแลการจัดจำหน่ายโฮมวิดีโอของภาพยนตร์ ตั้งแต่นั้นเป็นต้นมา

**โครงเรื่อง**

**นักแสดง**
 ฌอน คอนเนอรี เป็น เจมส์ บอนด์, สายลับเอ็มไอ6 รหัส 007- เคลาส์ มาเรีย แบรนดาวเออร์ เป็น แมกซิมิเลียน ลาร์โก, นักธุรกิจพันล้านและสเปกเตอร์หมายเลข 1 สายลับที่อาวุโสที่สุดของสเปกเตอร์, ตัวละครตัวนี้ดัดแปลงจากตัวละคร เอมิลิโอ ลาร์โก- บาร์บารา การ์เรรา เป็น ฟาติมา บลัช, สเปกเตอร์หมายเลข 12 ได้รับมอบหมายให้ไล่ล่าและฆ่าบอนด์ ตัวละครตัวนี้ดัดแปลงจากตัวละคร ฟิโอนา วูลปี- คิม เบซิงเงอร์ เป็น ดอมิโน เพตาชี, น้องสาวของแจ็ก เพตาชี และแฟน/ผู้หญิงของแมกซิมิเลียน ลาร์โก นามสกุลถูกเปลี่ยนเป็น เพเตรสกู สำหรับการฉายในอิตาลีของภาพยนตร์- โรวัน แอตคินสัน เป็น ไนเจล สมอลล์-ฟาวเซตต์, ตัวแทนสำนักงานต่างประเทศในบาฮามาส- เบอร์นี เคซีย์ เป็น ฟีลิกซ์ ไลเทอร์, สายลับซีไอเอและเพื่อนของบอนด์- แม็กซ์ ฟอน ซิโดว์ เป็น เอิร์นส์ สตาฟโร โบลเฟลด์, หัวหน้าสเปกเตอร์- เอ็ดเวิร์ด ฟ็อกซ์ เป็น เอ็ม, หัวหน้าเอ็มไอ6- ซาสเกีย โคเฮน-ทานูกี เป็น นิโคล, สายของบอนด์ในฝรั่งเศส- เกเวน โอเฮอร์ลิฮี เป็น กัปตัน แจ็ก เพตาชี, นักบินกองทัพอากาศสหรัฐ ถูกใช้โดยสเปกเตอร์ให้ขโมยขีปนาวุธนิวเคลียร์และเป็นพี่ชายของดอมิโน เพตาชี- อเล็ก แมคคาเวน เป็น อัลเจอร์นอน/คิว, นายทหารฝ่ายพลาธิการของหน่วยดับเบิลโอ ผู้ให้อุปกรณ์พิเศษกับบอนด์- โรนัลด์ พิกอัพ เป็น เอลเลียต, ตัวแทนรัฐบาลทำงานภายใต้คำสั่งของเอ็ม- แพเมลา ซาเลม เป็น มิสมันนีเพนนี, เลขานุการของเอ็ม- วาเลอรี ลีออง เป็น ผู้หญิงในบาฮามาส, ซึ่งบอนด์มีเพศสัมพันธ์ด้วย- พรูเนลลา จี เป็น พยาบาล แพทริเชีย เฟียริง, นักกายภาพบำบัดที่คลินิก- แพท โรช เป็น ลิปปี, นักฆ่าของสเปกเตอร์ คนที่พยายามฆ่าบอนด์ที่คลินิก- แอนโทนี ชาร์ป เป็น ลอร์ด แอมโบรส, เลขานุการต่างประเทศ คนที่สั่งให้เอ็มเปิดใช้งานหน่วยดับเบิลโออีกครั้ง

**อ้างอิง**

**แหล่งข้อมูลอื่น**
 พยัคฆ์เหนือพยัคฆ์- พยัคฆ์เหนือพยัคฆ์- พยัคฆ์เหนือพยัคฆ์
หมวดหมู่:ภาพยนตร์เจมส์ บอนด์
หมวดหมู่:ภาพยนตร์ที่ออกฉายในปี พ.ศ. 2526
หมวดหมู่:ภาพยนตร์โดยวอร์เนอร์บราเธอร์ส
หมวดหมู่:ภาพยนตร์โดยโอไรอันพิกเจอส์